Diari Oficial de la Generalitat Valenciana


Sumari del DOGV 9616, del 13-06-2023 (2023/6202)

RESOLUCIÓ d'1 de juny de 2023, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9616

Data del DOGV
:   13-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6202


Data del document
:   01-06-2023

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ d'1 de juny de 2023, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2023/6202]  
El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari, resol:  
  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents.  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d'aquest procés selectiu s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
  
També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.  
1.3. Els processos selectius que es realitzen en cada convocatòria tenen lloc mitjançant un concurs que consisteix en la valoració dels mèrits i la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals de les persones aspirants  
Per a ser admeses, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar persones aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys setze anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la taula d'equivalències d'acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits. https://links.uv.es/0AWddjI  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas de persones aspirants de nacionalitat no espanyola, han d'acreditar igualment que no estan sotmeses a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: https://links.uv.es/eadmin/ticketing\_es. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: thirhme@gc.uu.  
3.2. El termini de presentació de les sol·licituds és de deu dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format pdf. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document pdf del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
També s'hi ha d'inserir en aquesta mateixa pestanya la resta de documents pdf que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document pdf del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el curriculum vitae en un document pdf, o un zip. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
  
5.3. Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la borsa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en el lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1. Acabament o esgotament de la consignació pressupostària.  
7.3.2. Acabament de les tasques consignades al lloc de l'empleat o empleada dins del projecte.  
7.3.3. Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Clàusula d'idioma  
El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per a la seua interpretació en cas de discrepància la versió en castellà.  
  
Desena. Recursos  
Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
  
Així mateix, l'Administració, si s'escau, pot revisar les resolucions del tribunal d'acord amb l'esmentada norma.  
  
València, 1 de juny de 2023.- La rectora, p. d. (DOGV 30.05.2022), el gerent: Juan Vicente Climent Espí.  
  
  
  
ANNEX I  
  
Projecte: «UE\_SRIC\_Environmental conservation opportunities and sport in Natura 2000 sites (ECOSN2K) projecte «Erasmus+». CPI-23-326».  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A  
Subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.603,10 euros (12 pagues).  
1.4. Funcions i tasques que s'han de desenvolupar:  
- Gestió del projecte i implementació del pla PMIP, especialment pel que fa al desenvolupament d'una metodologia comuna per a l'anàlisi del context d'estudi i el seguiment de la seva adaptació i aplicació per part de cada soci a la seva àrea pilot.  
- LAF, entrevistes, focus groups i altres metodologies centrades en la participació ciutadana.  
1.5. Objecte i període: suport en totes les fases d'elaboració i desenvolupament de les activitats previstes al projecte.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: grau en Turisme, o titulació equivalent;  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.  
1.6.2. Valencià: certificat nivell C2, o titulació equivalent.  
1.6.3. Anglès: certificat nivell C1, o titulació equivalent.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
  
2.1.2. Beca de col·laboració del Ministeri d'Educació: 0,05 punts.  
  
2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4. Publicacions científiques relacionades amb l'objecte del contracte (fins un màxim d'1,70 punts):  
1.1.0.1. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.  
  
6.8.7.2. Per cada publicació en revistes científiques no relacionades en les llistes esmentades en el punt anterior: 0,25 punts.  
0.3.1.1. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Experiència en treballs vinculats amb la investigació en projectes de planificació i gestió de destinacions turístiques, especialment relacionades amb observatoris territorials turístics.  
- Disposar d'algun tipus de publicació/s de caràcter científic, en què s'aborde la temàtica turística i, especialment, l'activitat turística als espais naturals.  
La comissió pot acordar la realització d'una entrevista a fi de concretar millor la valoració dels mèrits preferents.  
3. Comissió avaluadora titular  
President: José Vicente Pérez Cosin, professor del Departament de Treball Social i Serveis Socials.  
Vocal 1: Adrian Ferrandis Martínez, professor del Departament de Geografia.  
Vocal 2: Manuel Ruzafa García, professor del Departament d'Història Medieval i Ciències i Tècniques Historiogràfiques.  
Vocal 3: Pilar Carmona González, professora del Departament de Geografia.  
Secretària: Josepa Cortés Escriva, professora del Departament d'Història Medieval i Ciències i Tècniques Historiogràfiques.  
  
4. Comissió avaluadora suplent  
Presidenta: Carmen Zornoza Gallego, professora del Departament de Geografia.  
Vocal 1: Maria Dolores Pitarch Garrido, professora del Departament de Geografia.  
Vocal 2: Javier Esparcia Pérez, professor del Departament de Geografia.  
Vocal 3: Julian Sanz Hoya, professor del Departament d'Història Moderna i Contemporània.  
Secretari: Rafael Narbona Vizcaino, professor del Departament d'Història Medieval i Ciències i Tècniques Historiogràfiques.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Interuniversitari de Desenvolupament Local (IIDL), de la Universitat de València.  
  
  
ANNEX II  
  
Projecte: «MRR/Moléculas magnéticas para desarrollar procesadores cuánticos híbridos. CPI-23-333». Cofinançat per la GVA i per la Unió Europea - Next Generation EU-, Pla de recuperació, transformació i resiliència, i pel Ministeri de Ciència i Innovació.  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A  
Subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.603,10 euros (12 pagues).  
1.4. Funcions i tasques que s'han de desenvolupar:  
- Realització de simulacions multiescala de molècules magnètiques sobre superfícies superconductores 2D. Execució de simulacions d'estructura electrònica amb primers principis.  
- Simulació i avaluació in silico de les propietats de transport quàntic de molècules magnètiques i complexos de transició d'espín; amb l'objectiu d'estudiar els fenòmens d'acoblament magnètic i electrònic en materials híbrids, compostos per materials amb diferents propietats fisicoquímiques per estudiar ressonadors superconductors.  
  
- Avaluació de diferents compostos susceptibles d'actuar com a qubits de spin, analitzant si presenten el fenomen de transicions de rellotge atòmiques. Ús i desenvolupament d'un programari programat prèviament en llenguatge Python.  
- Anàlisi de bases de dades empíriques sobre propietats magnetoestructurals d'un conjunt de molècules magnètiques susceptibles de ser explotades com a qubits d'espín. Ús de mètodes d'inferència estadística per trobar patrons i correlacions entre les propietats fisicoquímiques.  
  
1.5. Objecte i període: investigació a l'àrea dels processadors quàntics híbrids.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: grau en Biotecnologia, o titulació equivalent;  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2. Beca de col·laboració del Ministeri d'Educació: 0,05 punts.  
2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4. Publicacions científiques relacionades amb l'objecte del contracte (fins un màxim d'1,70 punts):  
4.1.4.7. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.  
  
8.4.7.4. Per cada publicació en revistes científiques no relacionades en les llistes esmentades en el punt anterior: 0,25 punts.  
7.3.9.5. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Màster en Bioinformàtica i Estadística, o titulació equivalent.  
- Màster en Nanociència i Nanotecnologia, o titulació equivalent.  
  
- Bon maneig i experiència en la modelització de càlculs quàntics de transport electrònic en sistemes moleculars connectats a elèctrodes amb els programes: TRANSIESTA i SMEAGOL.  
- Maneig i experiència provada en càlculs d'estructura electrònica de primers principis amb els programes: SIESTA, ORCA i CP2K. Experiència en molècules magnètiques i complexos de transició d'espín.  
  
- Experiència provada en l'ús de superordinadors per a computació d'alt rendiment (HPC), amb coneixement avançat de llenguatge Bash i del gestor de cues SLURM.  
- Experiència i coneixement avançat de programació en els llenguatges Python, Bash i R, per a càlculs en superordinador i desenvolupament de scripts de postanàlisi. Coneixement o experiència amb Fortran.  
- Bon maneig de càlculs de mecànica quàntica i mecànica molecular (QM/MM) amb el programa LAMMPS. Visors de trajectòries i eines de postanàlisi com VMD, Chimera i Crystal Maker.  
- Coneixement avançat de mètodes d'anàlisi estadístic, experiència amb llenguatge R i Rstudio.  
- Coneixement avançat d'algorismes d'intel·ligència artificial (AI) aplicats a l'anàlisi de dades de càlculs quàntics, basats principalment en models d'inferència estadística.  
- Tenir coneixement avançat de tècniques «coarse-grain» per al modelatge de sistemes moleculars.  
La comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Eugenio Coronado Miralles, professor del Departament de Química Inorgànica.  
Vocal 1: Salvador José Cardona Serra, investigador a l'Institut de Ciència Molecular.  
Vocal 2: Amparo Chafer Ortega, professora del Departament d'Enginyeria Química.  
Vocal 3: Rossella Cecilia Mello Centonze, professora del Departament de Química Orgànica.  
Secretari: Enrique García-España Monsonís, professor del Departament de Química Inorgànica.  
  
4. Comissió avaluadora suplent  
President: Enrique Orti Guillen, professor del Departament de Química Física.  
Vocal 1: Julia Pérez Prieto, professora del Departament de Química Orgànica.  
Vocal 2: Salvador Garrigues Mateo, professor del Departament de Química Analítica.  
Vocal 3: Carmen Molins Legua, professora del Departament de Química Analítica.  
Secretària: Aurora Seco Torrecillas, professora del Departament d'Enginyeria Química.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Ciència Molecular (ICMOL), de la Universitat de València.  
  
  
ANNEX III  
  
Projecte: «Renovación y prórroga del Convenio de colaboración entre la Universitat de València-Estudi General i Fundació València Basquet 2000, Fundació de la Comunitat Valenciana. CPI-23-334».  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A  
Subgrup: A1  
1.2. Jornada de treball: 20 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 916,06 euros (12 pagues).  
1.4. Funcions i tasques que s'han de desenvolupar:  
- Planificació i disseny d'un enfocament metodològic relacionat amb l'ensenyament del bàsquet en centres escolars.  
- Recopilar, sintetitzar i analitzar dades relacionades amb l'ensenyament i la pràctica del bàsquet en l'àmbit educatiu.  
- Dur a terme estudis per mitjà de treball de camp, recollida de dades, anàlisi, resultats i generar-ne informes.  
- Supervisar i coordinar les activitats que s'organitzen als centres escolars pròpies del projecte de difusió i promoció del Bàsquet.  
  
- Desenvolupar i executar estratègies per promoure el bàsquet i augmentar la participació de la comunitat escolar.  
- Gestionar el procés d'inscripció dels participants en els programes oferts, mantenir registres precisos i generar informes sobre la participació i els resultats del programa.  
1.5. Objecte i període: planificar, desenvolupar i avaluar programes esportius de bàsquet.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: grau en Ciències de l'Activitat Física i l'Esport, o titulació equivalent;  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2. Beca de col·laboració del Ministeri d'Educació: 0,05 punts.  
2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4. Publicacions científiques relacionades amb l'objecte del contracte (fins un màxim d'1,70 punts):  
3.1.4.9. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.  
  
3.8.3.2. Per cada publicació en revistes científiques no relacionades en les llistes esmentades en el punt anterior: 0,25 punts.  
6.2.3.0. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Màster Universitari en Direcció i gestió de l'Activitat Física i l'Esport, o titulació equivalent.  
- FP de grau superior de Tècnic en Activitats Físiques i Animació Esportiva, o titulació equivalent.  
- Entrenador Nivell 1 de bàsquet.  
- Experiència com a Entrenador de bàsquet.  
- Experiència en gestió de l'esport.  
La comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: José Devis Devis, professor del Departament d'Educació Física i Esportiva.  
Vocal 1: José Juan Crespo Hervas, professor del Departament d'Educació Física i Esportiva.  
Vocal 2: Santiago Mengual Andres, professor del Departament d'Educació Comparada i Història de l'Educació.  
Vocal 3: Maria Cristina Blasco Lafarga, professora del Departament d'Educació Física i Esportiva.  
Secretària: Inmaculada Aparicio Aparicio, professora del Departament d'Educació Física i Esportiva.  
  
4. Comissió avaluadora suplent  
President: Ferran Calabuig Moreno, professor del Departament d'Educació Física i Esportiva.  
Vocal 1: Ana Maria Gómez Tafalla, professora del Departament d'Educació Física i Esportiva.  
Vocal 2: Juan Carlos Colomer Rubio, professor del Departament de Didàctica de les Ciències Experimentals i Socials.  
Vocal 3: Carmen Peiro Velert, professora del Departament de Didàctica de l'Educació Física, Artística i Música.  
Secretari: Salvador Llana Belloch, professor del Departament d'Educació Física i Esportiva.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Educació Física i Esportiva de la Facultat de Ciències de l'Activitat Física i l'Esport, de la Universitat de València.  
  
  
ANNEX IV  
  
Projecte: «MRR/Tecnologías de RF para monitores de haz en aceleradores y para detectores de axiones de materia oscura. CPI-23-337». Cofinançat per la GVA i per la Unió Europea - Next Generation EU-, Pla de recuperació, transformació i resiliència, i pel Ministeri de Ciència i Innovació.  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A  
Subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.603,10 euros (12 pagues).  
1.4. Funcions i tasques que s'han de desenvolupar:  
- Simulacions de cavitats de microones i ones mil·limètriques utilitzant l'eina CST i/o Ansys HFSS.  
- Disseny de detectors de posició de feix basats en cavitats de microones.  
- Construcció de detectors de posició de feix i seguiment de la fabricació.  
- Desenvolupament de les proves de validació i caracterització experimental.  
- Posada en marxa i presa de dades experimentals.  
- Estades a laboratoris internacionals  
1.5. Objecte i període: desenvolupament de detectors de posició de feix per a l'accelerador de partícules d'ILC.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: grau en Enginyeria Física, o titulació equivalent.  
  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2. Beca de col·laboració del Ministeri d'Educació: 0,05 punts.  
2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4. Publicacions científiques relacionades amb l'objecte del contracte (fins un màxim d'1,70 punts):  
3.7.0.9. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.  
  
4.6.4.1. Per cada publicació en revistes científiques no relacionades en les llistes esmentades en el punt anterior: 0,25 punts.  
1.2.7.9. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Estar cursant o estar en possessió d'un màster d'Enginyeria Física o similar, amb orientació als acceleradors de partícules.  
- Experiència en simulació de cavitats de microones i de dispositius de mesura de posició de feixos de partícules.  
- Estada en algun laboratori internacional de prestigi reconegut a l'àrea d'acceleradors de partícules.  
- Estades a empreses relacionades amb l'electrònica o la microelectrònica.  
- Participació en congressos, workshops o activitats relacionades amb el desenvolupament d'acceleradors de partícules.  
- Nivell de francès: B2.  
- Nivell d'anglès: B2.  
- Coneixements d'altres idiomes.  
La comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
Presidenta: Nuria Rius Dionis, professora del Departament de Física Teòrica.  
Vocal 1: Daniel Esperante Pereira, professor del Departament d'Enginyeria Electrònica.  
Vocal 2: Vicente Muñoz Sanjose, professor del Departament de Física Aplicada i Electromagnetisme.  
Vocal 3: M Victoria Castillo Giménez, professora del Departament de Física Atòmica, Molecular i Nuclear.  
Secretària: M. Jesús Hernández Lucas, professora del Departament de Física de la Terra i Termodinàmica.  
  
4. Comissió avaluadora suplent  
President: Benito Gimeno Martínez, professor del Departament de Física Aplicada i Electromagnetisme.  
Vocal 1: Nuria Fuster Martínez, investigadora del Consejo Superior de Investigaciones Científicas.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Domingo Martínez García, professor del Departament de Física Aplicada i Electromagnetisme.  
Secretària: Pascuala García Martínez, professora del Departament d'Òptica i Optometria i Ciències de la Visió.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Física Corpuscular (IFIC), de la Universitat de València.